CELEX: E2019P0002
Language: da
Date: 2019-01-24 00:00:00
Title: Anmodning om en rådgivende udtalelse fra EFTA-Domstolen indgivet af Verwaltungsgerichtshof des Fürstentums Liechtenstein den 24. januar 2019 i sagen D og E (Sag E-2/19)

13.6.2019   
            
            
               DA
            
            
               Den Europæiske Unions Tidende
            
            
               C 197/35
            
         
      Anmodning om en rådgivende udtalelse fra EFTA-Domstolen indgivet af Verwaltungsgerichtshof des Fürstentums Liechtenstein den 24. januar 2019 i sagen D og E
      (Sag E-2/19)
      (2019/C 197/07)
      Verwaltungsgerichtshof des Fürstentums Liechtenstein (Fyrstendømmet Liechtensteins forvaltningsdomstol) har ved skrivelse af 24. januar 2019, som indgik til EFTA-Domstolens justitskontor den 29. januar 2019, anmodet om en rådgivende udtalelse om nedenstående spørgsmål i sagen D og E:
      Skal direktiv 2004/38/EF, særlig artikel 3, stk. 1, sammenholdt med artikel 7, stk. 1, litra d), samt punkt III, første sætning, i [Det Blandede EØS-Udvalgs] afgørelse nr. 191/1999, fortolkes således, at familiemedlemmer til en unionsborger har ret til at få en tilladelse med samme gyldighed, som den person familiemedlemmet er afhængig af, også selv om den person familiemedlemmet er afhængig af, kun har fået opholdsret i Liechtenstein i henhold til national lovgivning og ikke i henhold til EØS-retten?